**Kvíz pre detičky, ktoré očakávajú príchod svojho súrodenca**

**Prečo rastie bábätko v brušku?**

A. Pretože tam je dobre chránené, aby narástlo a vyvinulo sa. Dostáva všetko, čo potrebuje dovtedy, kým nie je také veľké, aby sa mohlo narodiť.

B. Bábätko rastie v nemocnici, kde si pre neho mamička príde.

**Ako papá bábätko v brušku?**

A. Výživu dostáva bábätko cez pupočnú šnúru, dokonca cez ňu i dýcha.

B. Bábätko v brušku nepapá, mama papá za dvoch 😊.

**Čo robia bábätká v brušku?**

A. Rastú, prechádzajú vývinom, aby sa narodili pripravené na svet vonku. Sem-tam sa ponaťahujú, čo mamička cíti a niekedy aj dokonca vidí nožičku bábätka na jej brušku.

B. Hrajú sa.

**Môže ťa bábätko v brušku počuť?**

A. Nie, cez brucho mamy nemôže nič počuť.

B. Áno, bábätka v brušku počujú, dokonca hneď po narodení dokážu rozoznať hlasy, ktoré často ešte brušku počúvalo. Tak sa mu môžeš často prihovárať.

**A môžeš bábätko v brušku počuť ty?**

A. Nie, kdeže!

B. Áno, cez špeciálny prístroj môžeš napríklad počuť tlkot jeho srdiečka.

**Čo najviac bude potrebovať tvoj malý súrodenec – ešte keď je naozaj maličký?**

A. Novorodeniatka potrebujú papať, spinkať, mať suchú plienočku a taktiež cítiť mamičkinu, oteckovu, ale aj tvoju lásku. Novorodeniatko sa i sem-tam zahrá s hračkami, ktoré sú určené práve pre neho.

B. Veľa sladkostí.

**Čo môžeš bábätko naučiť?**

A. Svojho malého súrodenca môžeš naučiť: ako sa hrať s hračkami, ako sa papá, ako si upratať hračky, alebo ako si umyť zúbky (avšak to až vtedy, keď bábätká narastú).

B. Vymýšľaniny 😊.

**Čo chutné pripravíš bábätku na papanie, keď príde s mamou z pôrodnice?**

A. Palacinky 😊.

B. Novorodeniatka ešte nepapajú normálne jedlo, pijú iba mliečko od mamy alebo z fľaše.

**A na čo sa najviac tešíš ty?**

* Že budeš mať nového parťáka na výletoch? Alebo že sa budeš mať s kým doma hrať?